รัฐบาลไทย-ข่าวทำเนียบรัฐบาล-พ่อเมืองนครพนม ลงพื้นที่ตรวจเยี่ยมการขับเคลื่อน “หมู่บ้านยั่งยืน” (Sustainable Village) ในพื้นที่อำเภอเรณูนคร ส่งเสริมให้ประชาชนน้อมนำหลักปรัชญาของเศรษฐกิจพอเพียง พร้อมขยายผล
วันอาทิตย์ที่ 11 กุมภาพันธ์ 2567
11/02/2567
พ่อเมืองนครพนม ลงพื้นที่ตรวจเยี่ยมการขับเคลื่อน “หมู่บ้านยั่งยืน” (Sustainable Village) ในพื้นที่อําเภอเรณูนคร ส่งเสริมให้ประชาชนน้อมนําหลักปรัชญาของเศรษฐกิจพอเพียง พร้อมขยายผล
พ่อเมืองนครพนม ลงพื้นที่ตรวจเยี่ยมการขับเคลื่อน “หมู่บ้านยั่งยืน” (Sustainable Village) ในพื้นที่อําเภอเรณูนคร ส่งเสริมให้ประชาชนน้อมนําหลักปรัชญาของเศรษฐกิจพอเพียง พร้อมขยายผลทําให้ทุกพื้นที่เป็น "หมู่บ้านยั่งยืน" ที่ประชาชนทุกคนมีความสุขอย่างยั่งยืน
วันนี้ (11 ก.พ. 67) นายวันชัย จันทร์พร ผู้ว่าราชการจังหวัดนครพนม เปิดเผยว่า ได้ลงพื้นที่ตรวจเยี่ยมการขับเคลื่อน “หมู่บ้านยั่งยืน” (Sustainable Village) เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ในพื้นที่อําเภอเรณูนคร จังหวัดนครพนม เพื่อมาดําเนินการขับเคลื่อนเพื่อพัฒนาคุณภาพชีวิตของประชาชนให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านสังคม เศรษฐกิจ และสิ่งแวดล้อม เพื่อสร้างความมั่นคงในชีวิต ความมั่นคงด้านอาหาร ความมั่นคงด้านเครื่องนุ่งห่ม การถ่ายทอดภูมิปัญญาสู่เด็กและเยาวชน ตลอดจนการรักษาสิ่งแวดล้อมและขนบธรรมเนียมประเพณีไทย เพื่อให้ประชาชนในหมู่บ้าน/ชุมชนได้พัฒนาไปสู่การมีคุณภาพชีวิตที่ดีอย่างยั่งยืน
นายวันชัย จันทร์พร ผู้ว่าราชการจังหวัดนครพนม กล่าวว่า การลงพื้นที่อําเภอเรณูนครในครั้งนี้ พี่น้องประชาชนได้ให้ความร่วมมือในการพัฒนาตามโครงการ “หมู่บ้านยั่งยืน” ทั้งในด้านการสร้างความมั่นคงทางอาหาร ตามแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มีการส่งเสริมให้ประชาชนร่วมกันปลูกพืชผักสวนครัว สามารถลดรายจ่าย เพิ่มรายได้ เพื่อการพึ่งพาตนเองอย่างยั่งยืน ตลอดจนมีการขับเคลื่อนกิจกรรมวันดินโลก (World Soil Day) ตามแนวคิด “ดินดี น้ําดี ชีวีมีสุขอย่างยั่งยืน” เพื่อสร้างความตระหนักรู้ทรัพยากรน้ําและดิน ที่เป็นส่วนสําคัญของทุกสิ่งมีชีวิตบนโลก รวมไปถึงได้มีกิจกรรมสํารวจแหล่งกักเก็บน้ําสําหรับอุปโภคบริโภค เพื่อให้ประชาชนได้มีน้ําสําหรับดํารงชีวิตได้เพียงพอตลอดทั้งปี
“การขับเคลื่อนโครงการ "หมู่บ้านยั่งยืน" ของจังหวัดนครพนม ได้กําหนดแนวทางเริ่มดําเนินการตั้งแต่ในระดับคุ้มบ้าน โดยสร้างกลไกการดูแลกันในลักษณะพึ่งพาอาศัยกันที่เรียกว่า คุ้มบ้าน หรือหย่อมบ้าน หรือป็อกบ้าน ซึ่งอาจมีการรวมกลุ่มกันประมาณ 8-12 ครัวเรือน ร่วมกันช่วยเหลือดูแลพึ่งพาอาศัยกันอย่างทั่วถึง โดยมีนายอําเภอปลัดอําเภอ และทีมของนายอําเภอ หมั่นลงพื้นที่ เยี่ยมเยียนให้กําลังใจให้คําแนะนํา coaching กระตุ้นปลุกไฟในหัวใจ สร้างกลไกที่จะช่วยขับเคลื่อนงาน ดูแล ความเป็นอยู่ของประชาชนในพื้นที่ "Change for Good" พัฒนาไปสู่สิ่งที่ดีกว่า” นายวันชัยฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมอีกว่า ทั้งนี้ตนยังได้มอบแนวนโยบายให้แก่นายอําเภอ ปลัดอําเภอ กํานัน ผู้ใหญ่บ้านในพื้นที่ ให้ยึดมั่นในแนวทาง "ผู้นําต้องทําก่อน" ทําให้ประชาชนเห็น ทําให้เป็นตัวอย่าง พาประชาชนทํา เป็นผู้นําประชาชนไปสู่สิ่งที่ดียิ่งขึ้น โดยมีการปฏิบัติงานของคนกระทรวงมหาดไทย ต้องปฏิบัติ 3 ท คือ ทันโลก ทันสมัย และทันท่วงที นอกจากนี้ตนยังได้ชี้แจงทําความเข้าใจกับประชาชนในพื้นที่อําเภอเรณูนคร ในเรื่องมาตรการการดําเนินการป้องกันและปราบปรามยาเสพติด โดยมีฝ่านความมั่นคง ตํารวจ และฝ่ายปกครองร่วมบูรณาการกําลังในการดําเนินงาน รวมถึงสร้างการรับรู้ความเข้าใจในมาตรการปราบปรามผู้มีอิทธิพล และแก้ไขปัญหาหนี้นอกระบบ สร้างความเชื่อมั่น สร้างความมั่นใจให้กับประชาชน กล้าที่จะเปิดเผยข้อมูล นําหนี้นอกระบบเข้ามาอยู่ในระบบการเงินที่ถูกต้องต่อไป เพื่อขับเคลื่อนนโยบายสําคัญของกระทรวงมหาดไทย ให้มีผลเป็นรูปธรรม และก่อประโยชน์สูงสุดแก่ประชาชนชาวจังหวัดนครพนม
“ด้วยสํานึกในพระมหากรุณาธิคุณที่พระบาทสมเด็จพระเจ้าอยู่หัว พระผู้ทรงเป็นผู้นําในการ “บําบัดทุกข์ บํารุงสุข” ทําให้ประชาชนคนไทยได้มีคุณภาพชีวิตที่ดีอย่างยั่งยืน และเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 จังหวัดนครพนมจะดําเนินการขยายผล "หมู่บ้านยั่งยืน" ให้ครอบคลุมครบถ้วนทุกพื้นที่ ด้วยการขับเคลื่อนจัดทําโครงสร้างพื้นฐาน จัดระเบียบแต่ละหมู่บ้านแต่ละคุ้มให้มั่นคงเป็นระเบียบ สะอาด สวยงาม การสร้างความมั่นคงทางอาหารรวมถึงแหล่งน้ําสะอาด และส่งเสริมอาชีพให้แก่ประชาชนในพื้นที่ โดยน้อมนําหลักปรัชญาของเศรษฐกิจพอเพียงมาปรับใช้เป็นแนวทางในการปฏิบัติ เพื่อให้เกิด "หมู่บ้านยั่งยืน" (Sustainable Village) นําไปสู่การพัฒนาพื้นที่ ทําให้ประชาชนทุกพื้นที่ของจังหวัดนครพนมมีความสุขในทุกมิติอย่างยั่งยืน” นายวันชัยฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood